Lektionsplan: Folkedrab. Hvordan og hvorfor?

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| Modul 1  (1/4 lektion) | Præsentation af forløbet: Formål og struktur |  |  | * Eleverne introduceres til bilag 1. Forklar derefter kort, hvor de kan finde den nødvendige viden om deres folkedrab på folkedrab.dk. * Klassen opdeles i op til 8 grupper og trækker hver 1 folkedrab * Herefter kan de finde deres devices frem og gøre klar |  |
| Modul 2  (1 lektion) | Research | Eleven kan sætte begivenheders forudsætninger, forløb og følger i kronologisk sammenhæng  Eleven kan målrettet læse historiske kilder og sprogligt nuanceret udtrykke sig mundtligt og skriftligt om historiske problemstillinger | Jeg kan   * finde oplysninger om det valgte folkedrab på baggrund af lærerstillede spørgsmål | * Eleverne arbejder nu med at besvare spørgsmålene – afsæt ca. 45 min. til dette |  |
| Modul 3  (3/4 lektion) | Videndeling | Eleven kan målrettet læse historiske kilder og sprogligt nuanceret udtrykke sig mundtligt og skriftligt om historiske problemstillinger | Jeg kan   * fremlægge om det valgte folkedrab i ca. 3 minutter | * Eleverne fremlægger i ca. 3 min. pr. gruppe. Er de færre end 8 grupper, kan de evt. få mere tid. |  |
| Modul 4  (1/2 lektion) | Videndeling | Eleven kan sætte begivenheders forudsætninger, forløb og følger i kronologisk sammenhæng | Jeg kan   * besvare spørgsmål om folkedrab | * Læreren har siden sidste lektion printet elevernes besvarelser i bilag 1 og har klippet dem ud, så der nu er et sæt kort med spørgsmål og svar. * Kortene fordeles mellem eleverne (ca. 2 til hver) * Eleverne mødes to og to og stiller hinanden et spørgsmål som den anden skal svare på. Når begge spørgsmål er besvaret, bytter de kort med hinanden, så eleven, der har besvaret spørgsmålet selv får det. Herefter finder de en ny makker og gentager øvelsen. * Uanset om eleven kan eller ikke kan besvare spørgsmålet, skal svaret læses højt, inden der byttes. |  |
| Modul 5  (1 lektion) | Jeopardy | Eleven kan sætte begivenheders forudsætninger, forløb og følger i kronologisk sammenhæng | Jeg kan   * bidrage til, at min gruppe besvarer flest mulige spørgsmål i en Jeopardy | * Forud for denne lektion skal du have lavet en Jeopardy, der langt hen ad vejen dækker de samme spørgsmål som dem, eleverne netop har arbejdet med. Se bilag 2 og <http://equizshow.com/> for inspiration. * Klassen opdeles i 2 grupper, og Jeopardyspillet afvikles |  |
| Modul 6  (1 lektion) | Evaluering | Eleven kan sætte begivenheders forudsætninger, forløb og følger i kronologisk sammenhæng  Eleven kan målrettet læse historiske kilder og sprogligt nuanceret udtrykke sig mundtligt og skriftligt om historiske problemstillinger | Jeg kan   * redegøre for, hvad jeg ved om folkedrab * finde eksempler på ligheder og forskelle på folkedrabene * give bud på, hvorfor folkedrab opstår | * Eleverne får nu 2/3 lektion (30 min) til frit at skrive, hvad han/hun ved om folkedrab. Der må ikke inddrages hjælpemidler. Overordnet skal eleverne:   - redegøre for deres viden om folkedrab  - sammenligne folkedrabene  Eleven må meget gerne også vurdere og perspektivere   * Afslutningsvis drøftes på klassen følgende:   - Kan man sige noget generelt om, hvorfor folkedrab opstår? I så fald, kan man så også sige noget om, hvordan man kan forhindre fremtidige folkedrab? |  |

# Forslag til:

## Evalueringsformer

Evalueringen handler både om de historiefaglige kompetencer, men kan også inddrages i forhold til at arbejde med elevens alsidige udvikling f.eks. til at gå i dialog om, hvad god arbejdsmoral, høj koncentration og samarbejde betyder for deres generelle læring.

# Øvrige gode råd og kommentarer

De angivne tidsrammer er vejledende. Så snart præsentationen i modul 1 er overstået, kan eleverne kaste sig over arbejdet. Er der tale om en lille klasse, hvor man i 3-mandsgrupper kun når op på 6-7 hold, kan fremlæggelsestiden tilsvarende reduceres og lægges over i arbejdet med at søge viden.

Et vigtigt element i dette forløb er, at eleverne bruger deres læsestrategier bevidst, og derfor er der også sat tidsmæssige rammer op, som kan virke stressende. Det er derfor vigtigt, at eleverne forstår, at den viden de skal tilegne sig foregår på et redegørende plan, og at denne viden skal bruges til videndeling.

Egen erfaring er, at eleverne fik en meget stor paratviden på et givet emne på meget kort tid, og at de også er i stand til at huske det og kan bruge det som afsæt for et forløb.

Forløbet vil give eleverne en oplevelse af, at lærerstyrede og tidsfastsatte opgaver fremmer deres arbejdsmoral og giver dem en oplevelse af, at de faktisk er i stand til at tilegne sig meget viden på relativ kort tid, hvis blot man arbejder målrettet og benytter sig af videndeling.

NB! Samme forløbsstruktur kan i øvrigt bruges til alle tænkelige emner og temaer. Det er ikke begrænset til folkedrab.

Bilag 1 Undersøgelse af et folkedrab

**Regler:**

* + I har ca. 45 min. til at besvare så mange spørgsmål som muligt fra bilag 1
  + Når tiden er gået, skal I kunne fremlægge jeres viden i 3 min. pr. gruppe
  + Alle i gruppen skal arbejde sammen om at finde svarene og ikke blot uddelegere spørgsmålene
  + De anbefalede læsestrategier er skimmelæsning og derefter normallæsning eller nærlæsning.
  + Jeres besvarelser skal deles elektronisk med mig.
  + I skal bruge folkedrab.dk som primære kilde.
  + Erstat ”XX” med jeres valgte folkedrab (f. eks. ”I Rwanda” eller ”på jøderne”)

**Arbejdsspørgsmål:**

Gruppen består af:

|  |  |
| --- | --- |
| Hvor fandt folkedrabet XX sted? (placer stedet på et verdenskort)    © Wikicommons/ROKE. <https://commons.wikimedia.org/wiki/Maps_of_the_world#/media/File:BlankMap-World-v2.png> | Hvem stod bag folkedrabet XX? |
| Hvornår fandt folkedrabet XX sted? | Hvem var ofrene for folkedrabet XX? |
| Hvorfor fandt folkedrabet XX sted? | Hvad var motivet for folkedrabet XX? (nationalisme, raceforskelle, sociale forskelle, politiske uenigheder, geografiske uenigheder osv.) |
| Hvad skete der under folkedrabet XX? Beskriv de vigtigste begivenheder. | Har de skyldige fået en straf efter folkedrabet XX? I så fald, hvilken straf? |
| Hvilke konsekvenser var der af folkedrabet XX? |  |

Bilag 2 Lærervejledning til Jeopardy

**Regler:**

En Jeopardy er kendetegnet ved, at værten/læreren giver svaret, og eleverne skal stille spørgsmålet.

* + Eleverne skal formulere deres besvarelse som et spørgsmål for at få point.
  + Træk lod om, hvilken gruppe der skal starte.
  + Giver en gruppe en rigtig besvarelse, har de lov til at vælge igen.
  + Svarer gruppen forkert, gives der strafpoint svarende til de point, som spørgsmålet er værd. Turen går så videre til den anden gruppe, der får mulighed for at svare. Svarer denne gruppe forkert, får den ikke strafpoint, og den må efterfølgende – ligegyldigt om den har svaret rigtigt eller forkert – vælge kategori og niveau.
  + Medlemmerne i begge grupper taler sammen om svaret, også selvom det ikke er deres gruppes tur.

**Eksempel:**

Herunder ses et eksempel på, hvordan kategorien ”Cambodja” kan se ud. Som det ses, har læreren her taget sig den frihed at give ekstra informationer med i spørgsmålene.

|  |
| --- |
| Cambodja |
| Svar (lærer): Han var leder i Cambodja fra 1975-1979  Spørgsmål (elever): Hvem var Pol Pot? |
| Svar (lærer): Så mange døde under folkedrabet  Spørgsmål (elever): Hvad er 1,7 mio.? |
| Svar (lærer): Det berygtede torturfængsel hvor op mod 14.000 blev tortureret og kun 7 overlevede  Spørgsmål (elever): Hvad var S-21? |
| Svar (lærer): Den del af befolkningen som Pol Pot favoriserede  Spørgsmål (elever): Hvad er landbefolkningen? |
| Svar (lærer): Styreformen under Pol Pot  Spørgsmål (elever): Hvad er kommunisme? |